अब मैं उस घटना को याद करता हूं तो पता चलता है कि शायद प्रतिमा असली लड़की नहीं थी। क्योंकि उसके सामने मैं उसके चेहरे मे खो जाता था, मगर अब ध्यान आता है कि पॉन्ड्स की जो खुशबू मेरे कमरे से आया करती थी, वही खुशबू प्रतिमा से भी आती थी। मगर मैं कभी इस बात को नोटिस नहीं कर पाता था। उस दिन के बाद से जब कभी मुझे गुलाब के फूल दिखते हैं या पॉन्ड्स की खुशबू आती है, मैं कांप जाता हूं। प्रतिमा का चेहरा मेरे सामने घूम जाता है। अब अकेले जाने से डरता हूं। लड़कियों की तरफ देखे से बचता हूं कि कहीं इनमें से किसी में प्रतिमा का चेहरा न नजर आ जाए।